open-index/open-wikipedia-markdown huggingface dataset:
Dance Monkey

**Dance Monkey** הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-10 במאי 2019, כסינגל שני מתוך המיני-אלבום The Kids Are Coming, על ידי חברות התקליטים Bad Batch רקורדס וסוני מיוזיק.

השיר זכה להצלחה חסרת תקדים כאשר שהה אחד עשר שבועות בפסגת מצעד הסינגלים הבריטי, והפך לשיר הראשון בביצוע אישה שהצליח לעשות זאת. כמו כן השיר צעד מספר שיא של 30 שבועות במצעד השבועי של גלגלצ, מתוכם 10 שבועות במקום הראשון - השני שהצליח לעשות זאת אחרי "Shape of You" של הזמר אד שירן, הישג נדיר בתחנה. כמו כן, זהו השיר הראשון בתולדות המצעדים הלועזיים בישראל שדורג שנתיים ברציפות בעשירייה הפותחת במצעד השנתי (מקום 10 בשנת 2019 ומקום שלישי בשנת 2020).

## וידאו קליפ
הווידאו-קליפ שצולם עבור השיר בבימויו של ליאם קלי וניק קוזאקיס יצא לאור ב-24 ביוני 2019. נכון לאוגוסט 2024 היו לשיר למעלה מ-2.1 מיליארד צפיות.

בקליפ נראה קשיש מונשם המכונה "מיסטר טיימס", וכאשר מתחיל השיר להתנגן הוא משליך את מכונת ההנשמה ויוצא לפארק עם ידידיו - קשישים גם הם. כשהם נראים נוהגים ברכב ומשחקים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טונס אנד איי
קטגוריה:שירים באנגלית
קטגוריה:שירים על פרימטים
קטגוריה:שירים על ריקודים
קטגוריה:שירי אלקטרופופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון בצרפת
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בארגנטינה
קטגוריה:שירי פלטינה מחומשת ומעלה באוסטרליה
קטגוריה:שירי פלטינה מחומשת בממלכה המאוחדת
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:שירי יהלום בקנדה
קטגוריה:סינגלים בהוצאת אלקטרה רקורדס
קרין אייבשיץ-סגל

**קרין אייבשיץ-סגל** (נולדה ב-1979) היא מנכ"לית משותפת (יחד עם דניאל בן עטר) של אינטל ישראל וסמנכ"לית אינטל העולמי בקבוצת Design Engineering Group.

## ביוגרפיה
קרין היא בוגרת בית הספר הריאלי העברי בחיפה ושירתה בצה"ל כמורה למתמטיקה בפנימייה הצבאית לפיקוד בחיפה. היא בעלת תואר ראשון במדעי המחשב מהטכניון.

בשנת 2001 החלה לעבוד כמפתחת תוכנה באינטל. אייבשיץ-סגל התמקדה בפיתוח מוצרים, מערכות ותשתיות, כלים ותהליכים, ומילאה תפקידי ניהול במהלך עבודתה באינטל. הייתה חברה בצוות הנדסת אימות המערכת שזכה בפרס האיכות של אינטל בשנת 2016.

ב-2017 התמנתה למנכ"לית מרכזי הפיתוח של אינטל ישראל וסמנכ"לית אינטל העולמי בקבוצת Manufacturing Validation Engineering.
הייתה חברה בצוות הגיוון וההכלה, שזכה בפרס ההישגים D&I של אינטל לשנת 2018.

בינואר 2023 מונתה למנכ"לית משותפת (יחד עם דניאל בן עטר) של אינטל ישראל.

בשנת 2022, הובילה את ועדת המשנה הלאומית של ישראל להגדלת ייצוג נשים טכנולוגיות בהייטק, כחלק מהוועדה הלאומית להגדלת ההון האנושי בהיי-טק.

בפברואר 2025 קיבלה בנוסף מינוי זמני למנהלת חטיבת השרתים והבינה המלאכותית באינטל.

מתגוררת בשכונת אחוזה בחיפה, נשואה ואם לשני ילדים, גלעד ועידו.

## פרסים והוקרה
ב-2017 נבחרה על ידי מגזין G40 של גלובס לאחת מארבעים הצעירים המבטיחים של ישראל, בשנת 2019 נכללה ברשימת 50 הנשים המשפיעות של "פורבס ישראל".

בשנת 2020, Global Semiconductor Alliance בחר באייבשיץ-סגל כמועמדת לפרס Rising Women of Influence, ובשנת 2021 היא נבחרה על ידי גלובס לאחת מ-50 הנשים הישראליות המשפיעות וההישגיות ביותר בישראל.

## קישורים חיצוניים

* 
* 
* 
* 
* 

## הערות שוליים

קטגוריה:אינטל ישראל: מנהלים
קטגוריה:בוגרות בית הספר הריאלי
קטגוריה:בוגרות הטכניון - מכון טכנולוגי לישראל
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:חיפה: אישים
קטגוריה:אחוזת שמואל: אישים
קטגוריה:מורות למתמטיקה בישראל
קטגוריה:מורים למתמטיקה בישראל
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מתכנתות ישראליות
קטגוריה:ישראלים שנולדו ב-1979
קטגוריה:ישראליות שנולדו ב-1979
5 טבעות זהב

**5 טבעות זהב** הוא שעשועון טלוויזיה הולנדי. הוא נמכר ל־13 מדינות ומשודר בישראל החל מאוקטובר 2019.

## מהלך המשחק
השעשועון מורכב מחמישה שלבי משחק ושלב גמר.

### שלבי המשחק
במשחק משחקים בכל פעם שני זוגות ולרשותם 5 טבעות. במרכז האולפן יש מסך LED ענק עליו מוקרנות תמונות שמהוות את השאלות, ועל אחד מהצוותים (הזוגות) ללכת ולמקם את הטבעת במקום המתאים בתמונה על פי שאלה שיקבל. (לדוגמה, יכולה להישאל שאלה כדוגמת "היכן נמצאת המדינה אירלנד?", בזמן שמוצגת מפה על הלוח, ועל המשתתף למקם את הטבעת במקום שבו הוא חושב שהמדינה נמצאת).

על־פי החוקים, די שפיקסל אחד בלבד מהאזור הנכון יהיה בתוך שטח הטבעת כדי שהתשובה תיחשב נכונה.

אם התשובה נכונה, הזוג מכניס לקופה שלו את סכום הכסף של אותו השלב ועובר לשלב הבא.

אם התשובה אינה נכונה, מאבד הזוג את אחת הטבעות ועליו לנסות ולענות שוב על השאלה. ברגע שהזוג איבד את כל 5 הטבעות הוא מפסיק את המשחק, אלא אם הוא הצליח לעבור בהצלחה את כל 5 השלבים ואין לו לאן להתקדם יותר במשחק. לרשותו של כל זוג יש גם שני גלגלי הצלה של "החלף שאלה".

ככל שמתקדמים בשלבים, סכום הכסף עולה, אך גם קוטר הטבעות קטן.

### שלב הגמר
אל שלב הגמר מגיעים שני הזוגות, כל אחד עם הקופה אותה צבר. הזוג שצבר יותר כסף מקבל לידיו טבעת גדולה ואת הזכות לשלוט בהחלטה מי יענה על השאלה; הזוג שצבר פחות כסף מקבל לידיו טבעת קטנה. אם יש תיקו, שני הזוגות מקבלים טבעות בגודל זהה, וההחלטה למי תהיה שליטה מתקבלת בהטלת מטבע.

על המסך מוקרנת שאלה קשה במיוחד, ועל הזוג בעל השליטה לבחור אם לענות בעצמם או לתת לזוג השני לענות. אם הזוג שנבחר לענות על השאלה עונה נכון, הם זוכים בקופה שצברו והזוג השני מפסיד את כל כספו. אם הם לא עונים נכון, הם מפסידים את כל הקופה והזוג השני זוכה בקופה שצבר.

## גרסאות בינלאומיות
הפורמט המקורי של השעשועון הוא בהולנד, ומאז נמכר ל־13 מדינות נוספות, ביניהן ישראל.

## קישורים חיצוניים

* 

קטגוריה:שעשועוני טלוויזיה
קטגוריה:תוכניות טלוויזיה באנגלית
קטגוריה:תוכניות טלוויזיה ישראליות מבוססות על פורמט הולנדי
קטגוריה:תוכניות וסדרות טלוויזיה שצולמו באולפני מזמור הפקות
אליינה הופמן

**אליינה הופמן** (באנגלית: **Alaina Huffman**; נולדה ב-17 באפריל 1980) היא שחקנית קנדית. מוכרת בעיקר בשל תפקידיה בתור מורין באוורס בסדרת גיבורי העל "חסינת כאב" (2007), בתור  בסדרת המדע-בדיוני "סטארגייט יוניברס" (2009–2011) בתור ג'וזי סאנדס/אבאדון בסדרה "על טבעי" (2013–2014) ובשל הופעתה בתור טווילה טוויסט בסדרת המסתורין "ריברדייל" (2022–2023).

## ביוגרפיה
נולדה בשם אליינה קאלאני (Alaina Kalanj) בוונקובר, בקולומביה הבריטית, קנדה להורים ממוצא קרואטי. עבדה כדוגמנית עד שהוריה היגרו לארצות הברית. בשנים שגרה בדאלאס, טקסס, למדה משחק ושיחקה בסרטים עצמאיים. משם עברה ללוס אנג'לס והחלה לשחק בסדרות טלוויזיה.

## חיים אישיים
בשנים 2003 עד 2016 הייתה נשואה לג'ון הנרי הופמן. לזוג נולדו שתי בנות, האנה וצ'ארלי-ג'יין ושני בנים, אליהו ולינקולן. ההיריון הרביעי שולב בעלילה של , הדמות שהופמן גילמה באותם חודשים בעונתה הראשונה של סדרת הטלוויזיה "סטארגייט יוניברס".

## פילמוגרפיה

### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:אישים ממוצא קרואטי
קטגוריה:מהגרות מקנדה לארצות הברית
קטגוריה:קנדיות שנולדו ב-1980
The Kids Are Coming (שיר)

**The Kids Are Coming** הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-16 ביולי 2019, כסינגל רביעי מתוך המיני-אלבום The Kids Are Coming, על ידי חברת התקליטים Bad Batch רקורדס.

בסיקור של השיר הוא כונה ״מחשמל״.

## וידאו קליפ
הווידאו-קליפ שצולם עבור השיר יצא לאור ב-25 בספטמבר 2019. את הווידאו-קליפ בבימויו של אלן דל ריו אורטיז.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טונס אנד איי
קטגוריה:שירים באנגלית
קטגוריה:שירי מחאה
לאונרד וולף

**לאונרד סידני ווּלף** (באנגלית: **Leonard Sidney Woolf)** (25 בנובמבר 1880 – 14 באוגוסט 1969) היה תאורטיקן פוליטי, סופר, מו"ל ועובד ציבור יהודי-בריטי. בעלה של הסופרת וירג'יניה וולף.

## ביוגרפיה
ימין|ממוזער| וירג'יניה ולאונרד וולף, 1912
וולף נולד בלונדון למשפחה יהודית. היה השלישי מבין עשרת ילדיהם של מארי (לבית דה יונג) ושל עורך הדין ריס סידני וולף. בשנת 1892, לאחר מות אביו, נשלח ללמוד בבית ארלינגטון שליד ברייטון. בשנים 1894–1899 למד בבית הספר סנט פול, ובשנת 1899 זכה במלגה לטריניטי קולג'. במהלך לימודיו התחבר וולף עם לייטון סטרייצ'י, ג'ון מיינרד קיינס, ג. א. מור וא.מ. פורסטר. וולף השלים את לימודיו ב-1902, אך נשאר בקולג' שנה נוספת כדי להתכונן לבחינות לשירות המדינה. באוקטובר 1904 עבר וולף לציילון (כיום סרי לנקה) כצוער בשירות המדינה, תחילה בג'פנה ובהמשך בקאנדי. באוגוסט 1908 מונה לעוזר הנציב הממשלתי במחוז הדרום וניהל את המחוז המבנטוטה. במאי 1911 חזר לאנגליה לשנת חופש ובתחילת 1912 התפטר משירות המדינה ונשא לאישה את וירג'יניה סטיפן.

עוד טרם נישואיהם היו לאונרד ווירג'יניה חברים בולטים בקבוצת בלומסברי, וחלקו בית בשכונת בלומסברי בלונדון עם ג'ון מיינרד קינס ודאנקן גרנט, אף הם חברי הקבוצה. לאחר נישואיהם עברו להתגורר בריצ'מונד, ושם גם ייסדו את בית ההוצאה לאור Hogarth Press,בו ראו אור ספריהם של וירג'יניה ושל לאונרד, את המהדורה הראשונה של ארץ הישימון מאת ת"ס אליוט, וכן ספריה של ויטה סאקוויל-ווסט, עימה ניהלה וירג'יניה רומן. ב-1924 שבו להתגורר בבלומסברי, אך עם פרוץ מלחמת העולם השנייה עזבו את העיר לטובת סאסקס. וולף המשיך לנהל את בית ההוצאה לאור עד מותו. לאחר מותה של וירג'יניה ב-1941 התאהב לאונרד באמנית טרקי פרסונס, שהייתה נשואה. הקשר הקרוב ביניהם נמשך עד למותו ב 1969.ממוזער| The Green Richmond 17, 2017

## כתיבה
ב-1913 פרסם וולף את הרומן הראשון שלו, **הכפר בג'ונגל** (The Village in the Jungle, 1913) המבוסס על שנותיו בציילון. לאחר שלא גויס לשירות צבאי במלחמת העולם הראשונה מטעמים רפואיים, הוא הצטרף למפלגת הלייבור ולאגודה הפביאנית, והחל לכתוב למגזין ניו סטייטסמן. בשנת 1916 פרסם מאמר ובו קרא להקמת סוכנות בינלאומית שתאכוף שלום בעולם.

## לקריאה נוספת

## קישורים חיצוניים

* 
* 
* 

## הערות שוליים

קטגוריה:פוליטיקאים יהודים בריטים
קטגוריה:סופרים יהודים בריטים
קטגוריה:מו"לים יהודים בריטים
קטגוריה:וירג'יניה וולף
קטגוריה:מונצחים בשלט כחול של ארגון המורשת האנגלית
קטגוריה:קבוצת בלומסברי: אישים
קטגוריה:בריטים שנולדו ב-1880
קטגוריה:בריטים שנפטרו ב-1969
מעבורות מדינת וושינגטון

[250px|ממוזער|שמאל|[לוגו השירות]]
**מעבורות מדינת וושינגטון** (באנגלית: **Washington State Ferries**) הוא שירות מעבורות ציבורי במדינת וושינגטון שבארצות הברית, הפועל במסגרת מחלקת התחבורה שלה. השירות מספק תחבורה ימית ליעדים במפרץ פיוג'יט ואיי סן חואן. השירות הוא הגדול מסוגו בארצות הברית והרביעי בגודלו בעולם. בשנת 2016 השתמשו בשירותיו 24.2 מיליון נוסעים.

## היסטוריה
מקורו של השירות ב"צי היתושים", אוסף של קווי מעבורות פרטיות מונעות בקיטור, שפעל במפרץ פיוג'יט בשלהי המאה ה-19 ותחילת המאה ה-20. בשנות השלושים נותרו מהם רק שני קווים פעילים והקו האחרון קרס בראשית שנות החמישים. אז קנה ממשל מדינת וושינגטון את נכסיו והמשיך להפעיל את המעבורות (מ-1951). הממשל התכוון להפעילן רק עד אשר ייבנו גשרים לרוחב נתיבי המים של המפרץ, אלא שהם לא נבנו לבסוף והמדינה המשיכה להפעיל את שירות המעבורות מאז ואילך.

## קווים ומעבורות
300px|ממוזער|שמאל|המעבורת צ'ימאקום (Chimacum), 2017
השירות כולל 13–15 קווים, שמקצתם עונתיים. אחד מהם מגיע גם ליעד בינלאומי - העיר סידני בקולומביה הבריטית שבקנדה. הקווים פוקדים עשרים תחנות עגינה שונות. הקו העמוס ביותר במערכת הוא הקו המחבר בין העיר סיאטל לבין האי ביינברידג' שממערב לה. אורך נתיבו הוא כ-14 קילומטר ובשנת 2017 השתמשו בו 6.429 מיליון נוסעים ו-1.929 מיליון כלי רכב. בכל אחד מעשרה קווים נוספים השתמשו באותה שנה למעלה ממיליון נוסעים (מ-2 מיליון ועד 4.1 מיליון).

נכון ל-2019 כלל צי המעבורות 23 כלי שיט משמונה דגמים שונים. קיבולתם היא מ-750 ועד 2,500 נוסעים ומ-64 ועד 202 כלי רכב. מהירות המעבורות היא 13 עד 20 קשר. כולן צבועות בסכמת הצביעה הירוקה-לבנה של השירות. גשרי פיקוד וכבשי העמסה קיימים בשני קצותיה של כל מעבורת, כך שהיא אינה צריכה להסתובב בצאתה מאחת מהתחנות.

עד ראשית שנות ה-2000 הפעיל השירות גם מעבורות לנוסעים בלבד, שכולן הוצאו משירות.

המספנה הראשית של השירות נמצאת באי ביינברידג'.

## קישורים חיצוניים

* 

* אתר השירות
** מפת קווי השירות
* אתר אודות ההיסטוריה של השירות

קטגוריה:מעבורות
קטגוריה:מדינת וושינגטון: תחבורה
קטגוריה:ארצות הברית: תחבורה ציבורית
קטגוריה:ארצות הברית: תחבורת מים
קטגוריה:מפרץ פיוג'יט
פוליארני (סדרת טלוויזיה)

**פוליארני** (ברוסית: **Полярный**) היא סדרת טלוויזיה רוסית מסוגת דרמת פשע המתרחשת בעיירה מושלגת, בה מסתתר איש העולם התחתון לשעבר הנמלט מזרועות אכיפת החוק ומנסה להתחיל חיים חדשים בצפון הרחוק של רוסיה, אך משימה זו מתבררת כקשה משחשב. בסדרה מככבים מיכאיל פורצ'נקוב, יקטרינה שפיצה ואיוואן אוחלוביסטין בתפקידים הראשיים. פרק הבכורה שודר בערוץ THT ב-28 באוקטובר 2019. העונה השנייה עלתה ב-8 בנובמבר 2021.
## עלילה
### עונה 1
הסיפור מגולל את קורותיו של ויקטור גרומוב, גנגסטר לשעבר בכינוי ויטה הקצב. באמצע שנות ה-90 של המאה ה-20, שמו בלבד גרם לסוחרי מוסקבה לבהלה ויריביו בעסק המסוכן לשמור ממנו מרחק. אך עם הזמן פרש ויקטור ועבר לעיירה פרברית, הרחק מפקקי המטרופולין הסואן והמרדף הבלתי פוסק אחר העושר. הוא חי בחווה האקולוגית עם השור שלו, בראטן.

אך האידיליה הזו מופרת על ידי ביקורו הבלתי צפוי של שותפו לשעבר של ויטיה: ארתור, שהנהיג בעבר את הארגון הפלילי שלהם. ארתור מספר על התעמולה החזקה של גורמי אכיפת החוק הפדרליים ומבקש מוויטיה להחזיק בקרן המשותפת שלהם בחשבון הבנק שלו. ויטיה בכלל לא מתלהב מהסיכון הזה, אבל אין לו זכות לסרב לארתור, מכיוון שהוא חייב לו ורק כך יוכל להימנע ממאסר. ויטיה מכניס את הקרן המשותפת לחשבון הבנק שלו ולבקשתו העקשנית של ארתור מכניס לחשבונו סיסמה שרק הוא יודע.

כמה חודשים אחר כך, ויקטור מקבל את השיחה המיוחלת מארתור. ההמולה שככה. כעת הוא יכול להחזיר את הכסף. אבל בדיוק באותו הרגע, פרסה ענקית שנתלתה בכניסה לחווה נופלת על ראשו של ויטיה. אחרי שוויטיה שב להכרה, הוא מבין שהוא שכח לחלוטין את הסיסמה מחשבון הבנק. מתוך הבנה שאיש לא יאמין לו ומסיבה זו הוא מנסה לברוח. לאחר מספר ימים של נסיעה ברכב דואר, ויטיה יורד בתחנה בשם פוליארני, אי שם הרחק בצפון הרחוק של רוסיה.  בפוליארני, ויקטור לוקח על עצמו את התפקיד של רובין הוד, עוזר למקומיים להילחם באי צדק, ופוגש את אהבתו. בעוד הצרות רודפות אותו גם לשם.
### עונה 2
ויקטור מוצא עצמו במאבק עם רשויות אכיפת החוק הפדרליות והשוטרת המוסקבאית, ראיסה בוריסובנה ושלטונות העיר שמגבות אותה, אלה החליטו לפתוח על אדמתו את המזבלה הגדולה באירופה. במקביל, מתפתחים שני סיפורי אהבה - ויקטור מתכונן להציע נישואין לפולינה, והברמן סלבה - לליובה, חברתה של פולינה.

## שחקנים ודמויות
* מיכאיל פורצ'נקוב - ויטיה הקצב
* איגור ז'יז'יחין - ארתור
* איוואן אוחלוביסטין - "בולט"
* יקטרינה שפיצה - פולינה
* יאן צפניק - ראש עיריית פוליארני
* קרינה זוורבה - אנג'לה
* סבטלנה ליסטובה
* פיליפ דיאצ'קוב
* ולדימיר יפיפאנצב
* אנטון בוגדנוב

## קישורים חיצוניים
* 

* "פוליארני" באתר kino-teatr.ru
* "פוליארני" באתר kinopoisk.ru

קטגוריה:סדרות דרמה המשכיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ THT: תוכניות וסדרות
קטגוריה:סדרות קומדיה רוסיות
מנדי רייס-דייוויס

**מנדי רייס דייוויס** (באנגלית: **Mandy Rice-Davies**; 21 באוקטובר 1944 – 18 בדצמבר 2014) הייתה דוגמנית, רקדנית, זמרת ושחקנית קולנוע וטלוויזיה בריטית. נודעה בחלקה בפרשת פרופיומו, היגרה לישראל, התגיירה ונישאה, ושיחקה במספר סרטים ישראליים, ולאחר מכן חזרה לבריטניה.

## ביוגרפיה
היא נולדה בוויילס ובגיל 15 החלה לדגמן בברמינגהאם. בגיל 16 הגיעה ללונדון והחלה לעבוד כחשפנית במועדון לילה שם הכירה את עמיתתה, כריסטין קילר.

### [[פרשת פרופיומו]]
היא וחברתה כריסטין קילר ניהלו רומן עם שר המלחמה הבריטי, ג'ון פרופיומו, שהסתבך כשהתברר שקילר נפגשה באותו הזמן גם עם נספח הצי בשגרירות ברית המועצות בלונדון, שהתגלה כמרגל.
חשיפת הקשר הבעייתי בתקשורת הובילה להגשת כתב אישום בגין סרסרות נגד האוסטאופת סטיבן וורד, שהכיר בין שתי החשפניות לשר פרופיומו במסיבה בביתו של הלורד ויליאם אסטור. רייס-דייוויס העידה במשפטו של וורד וכשעומתה עם טענתו של הלורד אסטור, שהכחיש את הרומן ביניהם וטען שמעולם לא פגש אותה, ענתה:  (ובכן, זה מה שהיה אומר, לא?). תשובתה הפכה למטבע לשון, שמשמש לתיאור תגובה צפויה ובלתי נמנעת.

בעקבות הפרשה הזאת התפטר ראש ממשלת בריטניה, הרולד מקמילן.

### בישראל
רייס-דייוויס ניצלה את הרעש הציבורי כדי לנסות לעשות קריירה. היא הופיעה כזמרת והקליטה ב-1964 תקליטון בן ארבעה שירים באנגלית שהודפס בבריטניה וצרפת, ובאמצע שנות ה-60 הגיעה לישראל והופיעה ב"מועדון כליף". שם פגשה במסעדן ואיש העסקים רפי שאולי, והם התאהבו ונישאו ב-1966 לאחר שהיא התגיירה. נולדה להם בת אחת, דנה.

שאולי פתח מסעדה ומועדון לילה בתל אביב על שמה, "מנדי'ס". בני הזוג הפכו למובילי הסצנה של הבוהמה התל אביבית במשך מספר שנים. בשנת 1968 הודפס התקליטון של דייוויס במהדורה ישראלית על ידי חברת EMI. הם התגרשו ב-1971 אך נשארו ביחסים טובים.

היא שיחקה במספר סרטים ישראליים:
* איריס (1968), לצד גדעון שמר ושמואל קראוס.
* קוני למל בתל אביב (1976), לצד מייק בורשטיין.
* הרשלה (1977) לצד מייק בורשטיין.
* מיליונר בצרות (1978) לצד יהודה ברקן.
* קוני למל בקהיר (1983) לצד מייק בורשטיין (לא משחקת אלא מוזכרת ונראית בתמונה, כאשתו של קוני).

### לאחר ישראל
היא נישאה עוד פעמיים והופיעה במספר סרטים וסדרות טלוויזיה.

בשנת 1989 יצא לאקרנים סרט קולנוע בשם "סקנדל", המבוסס על אירועי פרשת פרופיומו. איאן מקלן גילם את פרופיומו וברידג'ט פונדה את רייס-דייוויס. לצידם השתתף בסרט גם ג'ון הרט.

רייס-דייוויס נפטרה בשנת 2014 בגיל 70 ממחלת הסרטן בלונדון שבאנגליה.

## קישורים חיצוניים

* מנדי רייס דייוויס , באתר להיטון. קום
* 
* 
* 
* , 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גרים
קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1944
קטגוריה:בריטים שנולדו ב-1944
קטגוריה:בריטיות שנפטרו ב-2014
קטגוריה:בריטים שנפטרו ב-2014
אליסן דאון

**אליסן דאון** (באנגלית: **Alisen Down**; נולדה ב-6 בינואר 1976) היא שחקנית קולנוע וטלוויזיה קנדית. התפרסמה לראשונה בשל תפקידה כמירנדה בסדרת המדע הבדיוני .

## ביוגרפיה
מגיל צעיר התעניינה דאון במשחק, ונהגה לכתוב ולהפיק מחזות פרי עטה. לאחר שסיימה את לימודיה התיכוניים, היא למדה באקדמיה האמריקאית לאומנויות הדרמה בפסדינה שבקליפורניה. משם עברה לאנגליה ולמדה באקדמיה הבריטית-אמריקאית באוקספורד.

דאון התפרסמה לראשונה בשל תפקידה כמירנדה בסדרת המדע הבדיוני .

השתתפותה כשחקנית אורחת בסדרה Cold Squad זיכתה אותה בפרס ליאו ובפרס ג'מיני.

### חיים אישיים
היא נשואה לשחקן דייוויד ריצ'מונד-פק, אותו הכירה במהלך עבודתה על הסדרה Robson Arms.

## פילמוגרפיה
### קולנוע

### טלוויזיה

## מועמדויות וזכיות

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:בוגרות האקדמיה האמריקאית לאמנויות הדרמה
קטגוריה:קנדיות שנולדו ב-1976
משבר אדיסוניאני

**משבר אדיסוניאני** (באנגלית: **Addison's crisis** או **Adrenal crisis**) הוא מצב חירום רפואי, שבו קיימת אי ספיקה חמורה של בלוטת יותרת הכליה הגורמת למחסור בהורמונים קורטיזול ואלדוסטרון.. קורטיזול הוא גלוקוקורטיקואיד המיוצר בקורטקס (קליפה) של בלוטת יותרת הכליה. הוא מופרש כתגובה של הגוף למצבי סטרס שונים והוא גורם לעלייה ברמת הגלוקוז הזמין ובלחץ הדם.

משבר אידיסוניאני עשוי להיות תוצאה של גורמים שונים, בהם מחלת אדיסון שלא אובחנה או לא טופלה, דימום מבלוטת האדרנל, הפסקה פתאומית ולא הדרגתית בנטילת גלוקוקורטיקואידים והפרעות בפעילות בלוטת ההיפופיזה. חולים הסובלים ממחלת אדיסון, מהיפרפלזיה מולדת של האדרנל או מכל בעיה ראשונית אחרת של בלוטת האדרנל, עשויים לפתח משבר אדיסוניאני כתוצאה מסטרס פיזי או נפשי, טראומה גופנית או זיהום.

אבחנה של משבר אדיסוניאני נעזרת בבדיקות הכוללות בדיקת גירוי להורמון ACTH וכן בדיקת רמת הקורטיזול, הגלוקוז, האשלגן והנתרן בדם.

משבר אדיסוניאני הוא מצב חרום אנדוקריני והוא דורש טיפול מיידי באמצעות מתן של הידרוקורטיזון (תחליף סינתטי להורמון קורטיזול) תוך ורידי או תוך שרירי. אם החולה סובל מירידה בלחץ הדם יהיה צורך בטיפול תומך שיכלול מתן נוזלים באופן תוך ורידי ומתן של תחליף אלדוסטרון. מתן גלוקוז תוך ורידי יידרש במצבים בהם החולה סובל מהיפוגליקמיה. אם הגורם למצב הוא זיהום, יהיה צורך לעיתים גם בטיפול אנטיביוטי. חלק מהחולים במחלת אדיסון מונחים לשאת איתם מזרקים אישיים המכילים הידרוקורטיזון, לצורך טיפול מיידי במידת הצורך.

## סימנים וסימפטומים
* כאבים דוקרים פתאומיים ברגליים, בגב התחתון או בבטן
* בלבול, פסיכוזה, דיבור משובש
* עייפות
* פרכוס לא אפילפטי
* חום
* תת לחץ דם
* היפרקלמיה (רמת אשלגן גבוהה בדם)
* היפרקלצמיה (רמת סידן גבוהה בדם) - נגרמת כתוצאה משילוב של עלייה ברמת הסידן בנוזל החוץ תאי וירידה בהפרשתו של הסידן דרך הכליה בשל ירידה בנפח הדם. מתן של עירוי תוך ורידי של סליין צפוי לשפר את המצב יחסית במהירות.
* היפוגליקמיה (רמת גלוקוז נמוכה בדם)
* היפונתרמיה (רמת נתרן נמוכה בדם)
* תת פעילות של בלוטת התריס - ירידה ברמת ההורמון T4
* הקאות והתייבשות
* התעלפות או תת לחץ דם תנוחתי

## קישורים חיצוניים
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הפרעות בבלוטות אנדוקריניות
איגור ז'יז'יחין

**איגור ויטאלייביץ' ג'יג'יחין** (ברוסית: **И́горь Вита́льевич Жижи́кин** ובאנגלית: **Igor Jijikine**; נולד ב-8 באוקטובר 1965) הוא שחקן רוסי-אמריקאי העובד בלוס אנג'לס ובמוסקבה.

## ראשית החיים והקריירה
ג'יג'יחין נולד במוסקבה ומשנת 1983 עד 1988 למד דרמה ואקרובטיקה. הוא הופיע על הבמה עם קרקס המדינה במוסקבה, בקרקס "היובל" של דון ארדן ו"המיסטרה" של סירק דו סוליי בלאס וגאס.

## קריירה קולנועית
במהלך השנים ג'יג'יחין עבד עם במאים כמו סטיבן ספילברג, קלינט איסטווד וג'יי ג'יי אברהמס והופיע בסרטים מסחריים רבים. ב"אינדיאנה ג'ונס וממלכת גולגולת הבדולח" של סטיבן ספילברג, איגור מגלם את תפקיד הקולונל דובצ'נקו (שמשתלט על תפקיד הבחור הקשוח של הסדרה שגולם בעבר על ידי פט רוץ' המנוח), המנהיג האכזרי של צוות הקומנדו הסובייטי המחפש אחר גולגולת הקריסטל. סרטיו המצליחים ביותר מבחינה מסחרית היו "אינדיאנה ג'ונס" שהרוויח 786 מיליון דולר ו"התייר" שהרוויח 278 מיליון דולר ברחבי העולם.

## משחקי מחשב
ג'יג'יחין הופיע במשחקי האסטרטגיה בזמן אמת, Emperor: Battle for Dune, Red Alert 2 ומשחק ההרחבה שלו "נקמת יורי", שהופץ על ידי אולפני ווסטווד. בנוסף הופיע ברצפי סצנות של המשחקים, כחייל סובייטי המופיע בעטיפה הקדמית של Red Alert 2.

## ספורט
איגור הוא ספורטאי מיומן וזכה בתואר אמן הספורט בברית המועצות.

## פילמוגרפיה נבחרת

## קישורים חיצוניים

* 

## הערות שוליים

קטגוריה:מהגרים מרוסיה לארצות הברית
קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה אמריקאים
קטגוריה:ספורטאים רוסים
קטגוריה:אמריקאים שנולדו ב-1965
הירש גורדון

**הירש ליב גורדון** (26 בנובמבר 1896, דוגאלישוק ליטא – 20 בינואר 1969, ניו יורק ארצות הברית) היה חניך ישיבות ליטא (וולוז'ין, סלבודקה ולידא), רופא, פסיכיאטר, נשיא הסתדרות הרופאים היהודים בארצות הברית, מומחה לכתב חרטומים, פובליציסט, איש חינוך, קצין גבוה בצי ארצות הברית, ובעל עשרה תארים אקדמאים, מתוכם שישה תוארי דוקטור.

## קורות חייו
נולד בכ"א בכסלו ה'תרנ"ז, לרב אליהו גורדון ששימש ברבנות בווילנה ובניו יורק, ולמלכה לבית קצנלבוגן – צאצאית למשפחת המהר"ם מפדבא. אביו נתן לו את השם הירש לייב, על שמו של הנצי"ב מוולוז'ין שהיה רבו. בהיותו בן תשע שנים נשלח ללמוד בישיבת סלבודקה אצל רבי ברוך בר ליבוביץ. את לימודיו התורניים המשיך בישיבת לידא, אצל הרבנים יצחק יעקב ריינס ושלמה פוליצ'ק, ולאחר מכן בישיבת וולוז'ין אצל רבי רפאל שפירא.

מאוחר יותר למד בבית המדרש הגבוה לחכמת ישראל – ישיבתו של רב צעיר, באודסה, שם התגורר בחדר דל ועזוב, וסבל עוני ומחסור. באודסה למד מפיהם של רבי חיים טשרנוביץ (רב צעיר), המשורר חיים נחמן ביאליק, פרופ' יוסף קלוזנר, הרב ד"ר ישראל אברהם רבין, וחוקר התלמוד שלום (בן יחזקאל) אלבק.

בשנת 1914 סיים את לימודיו באודסה ונסע לארץ ישראל, שם עבד כפועל בפרדס בפתח תקווה. ולאחר מכן החל להשתלם בטכניון בחיפה. עם פרוץ מלחמת העולם הראשונה, בהיותו נתין רוסי, גרשוהו השלטונות הטורקים למצרים, שם פגש את זאב ז'בוטינסקי ואת יוסף טרומפלדור. הוא הצטרף לגדוד הפרדות, ונלחם במערכת גליפולי ממערב למצרי הדרדנלים.

לאחר שפלוגתו התפזרה, נסע גורדון לאיטליה ושימש כמרצה, בבית המדרש לרבנים, בפירנצה, ובאוגוסט 1915, השתקע בארצות הברית. בארצות הברית חילק את זמנו לשלושה חלקים, ועסק בעיתונאות וחינוך יהודים, כמו כן למד באוניברסיטת ייל: שפות שמיות, תנ"ך וארכאולוגיה.

בשנת 1918 כאשר יצחק בן-צבי ודוד בן-גוריון, שגלו מהארץ בזמן המלחמה בפקודתו של ג'מאל פאשה, יזמו את הקמת הגדוד ה-39 (הגדוד העברי האמריקני) בפיקודו של הקולונל אליעזר מרגולין. הצטרף גם גורדון לגדוד, ועלה בעקבות כך לארץ ישראל בפעם השנייה. באפריל 1919 ערב חג הפסח, חנה הגדוד בשדות הכפר צרפנד אל-עמאר. לכבוד החג, נסעו רבים מן החיילים לערים שונות בארץ לסעוד את סעודת ליל הסדר, אצל משפחות שהסכימו לארחם. גורדון שם את פניו אל בני ברק, שם ערכו את הסדר רבי עקיבא וחבריו. לדבריו תמיד ראה את עצמו מתלמידיו של רבי עקיבא שהגיעו למקום עריכת הסדר, בזמן קריאת שמע של שחרית. תלמידיו של רבי עקיבא היו חיילים בצבא בר כוכבא, והוא גם כן חייל מתנדב שעלה מארצות הברית, להילחם ולשחרר את ארץ ישראל. גורדון אסף מספר חיילים והם החלו צועדים בחולות מתוך כוונה להגיע לבני ברק. בסופו של דבר הגיעו לראשון לציון, ונכנסו לעיר תוך שהם שרים שירי לכת צבאיים. הירש וחבריו קיימו את הסדר אצל אחת המשפחות, ששמחה לארחם.

במחנה צריפין היה באותם הימים תיאטרון צבאי, ועל במתו הועלתה הדרמה "נר תמיד" שנכתבה על ידי הירש.

בהמשך הוא חזר לארצות הברית ולמד רפואה באוניברסיטת ייל.

## קישורים חיצוניים

* 
* מידע ביוגרפי
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:בוגרי ישיבת וולוז'ין
קטגוריה:לוחמי הגדודים העבריים
קטגוריה:רופאים יהודים אמריקאים
קטגוריה:פסיכיאטרים אמריקאים
קטגוריה:קצינים וחוגרים יהודים בצי ארצות הברית
קטגוריה:אגיפטולוגים
קטגוריה:בוגרי בית הספר לרפואה באוניברסיטת ייל
קטגוריה:אמריקאים שנולדו ב-1896
קטגוריה:אמריקאים שנפטרו ב-1969
יחסי מלאווי–שווייץ

**יחסי מלאווי–שווייץ** הם היחסים הדיפלומטיים הרשמיים שבין **[[מלאווי|רפובליקת מלאווי]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת מלאווי לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ היחסים שבין רפובליקת מלאווי לבין הקונפדרציה השווייצרית הם יחסים דיפלומטיים חמים וידידותיים אך אינם קרובים במיוחד. מלאווי אינה מועדפת של שווייץ לשיתוף פעולה.

סוחרים שווייצרים התיישבו באזור הפרוטקטורט הבריטי ניאסלנד בשנות השלושים של המאה העשרים. כאשר המדינה הכריזה על עצמאותה ב-1964, הכירה שווייץ במהירות במדינה החדשה. שתי המדינות כוננו את יחסיהן לאחר שנתיים של מגעים, בשנת 1966.

עיקר שיתוף הפעולה שבין שווייץ למלאווי מתרחש בתחום התפתחות המדינה. שווייץ עוזרת למלאווי בהיחלצות ממגפת האיידס, ובייחוד בקרב צעירים.

על פי הלשכה השווייצרית המרכזית לסטטיסטיקה, בסוף שנת 2015 התגוררו במלאווי עשרים ואחד אזרחים שווייצרים.

## נציגויות דיפלומטיות
* שווייץ אינה מיוצגת במלאווי בדרג השגרירות. שווייץ מיוצגת במלאווי בדרג הקונסולרי באמצעות קונסוליה רשמית שהיא מחזיקה בלילונגווה, בירת המדינה. שווייץ האמינה את שגרירותה שבהארארה, בירת זימבבואה, על מלאווי.
* מלאווי אינה מיוצגת בשווייץ בדרג השגרירות. מלאווי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בציריך. מלאווי האמינה את שגרירותה שבבריסל, בירת בלגיה, על שווייץ.

## קישורים חיצוניים
* Bilateral relations Switzerland–Malawi
* Malawi - Switzerland

## הערות שוליים

קטגוריה:ערכים ללא קטגוריות פיזיות - יחסי חוץ
פתן ים דובויז

**פתן ים דובויז** (שם מדעי: *Aipysurus duboisii*) הוא מין של נחש ים ממשפחת הפתניים, אשר נחשב למין הנחש הארסי ביותר בעולם לאחר המין טאיפן פנים-יבשתי, והוא הארסי מכל נחשי הים. הוא נקרא על שם החוקר הבלגי שארל פרדריק דובואה (Charles Frédéric Dubois).

## מאפיינים
נחש זה יכול להגיע לאורך 148 סנטימטרים, לרבות הזנב, אם כי נפוץ יותר באורך 80 סנטימטרים. הוא בעל גוונים משתנים בין אוכלוסיות שונות, כשצבעו מכחול בהיר לאפור כהה והבטן בהירה. לנחש רצועות אפורות בהירות לאורך גופו. הוא בעל זנב רחב העוזר לנווט במים וראש רחב עם נחיריים מופנות מעט כלפי מעלה. העיניים של הנחש קטנות ומרוחקות זו מזו. נקבות הנחשים משריצות צאצאים חיים.

הנחש חי בטבע באזור הטרופי של גינאה החדשה, קלדוניה החדשה, ובצפון-מזרח אך גם בחלק ממערב אוסטרליה והם נפוצים בשוניות האלמוגים והחופים של ים האלמוגים, ים אראפורה וים טימור וכן באוקיינוס ההודי.

הנחש הוא צייד של מורנות ודגים נוספים החיים בעומק רדוד (עד 80 מטר), בהשתמשם בארס החזק כדי להרוג ואז לבלוע את הטרף. הנחשים מצויים רוב זמנם בתוך המים וכמעט לא עולים ליבשה.

הארס של נחש זה הוא אחד משלושת הקטלניים שבנחשים לפי סיווג ה-LD50, לצד המינים טאיפן פנים-יבשתי ופתן חום מזרחי, שגם הם חיים באוסטרליה. ארס זה מסוגל להרוג אדם בקלות עם מדד LD50 של 0.044 מ"ג/ק"ג.

## קישורים חיצוניים

## הערות שוליים

קטגוריה:פתני ים
קטגוריה:בעלי חיים ימיים בצפון אוסטרליה
אור דסה

**אור דסה** (נולד ב-20 בספטמבר 1998) הוא כדורגלן ישראלי המשחק בעמדת הקשר בהפועל נוף הגליל.

## קריירת מועדונים
דסה נולד בנס ציונה, למשפחה יוצאת אתיופיה. אחיו הגדול, אלי דסה הוא כדורגלן אן.אה.סיי. ניימכן מליגת העל ההולנדית וקפטן נבחרת ישראל הבוגרת.

החל לשחק כדורגל במחלקת הנוער של סקציה נס ציונה, ובגיל 14 עבר למחלקת הנוער של מכבי תל אביב. בעונת  השתתף עם קבוצת הנוער של מכבי תל אביב בליגת האלופות לנוער.

ב-28 באוקטובר 2015 ערך את הופעת הבכורה שלו בקבוצה הבוגרת של מכבי תל אביב, כשנכנס כמחליף בהפסד 1–3 לבני יהודה בגביע הטוטו של ליגת העל.

ב-29 באוקטובר 2017  שיחק את  המשחק הראשון שלו בליגת העל עם מכבי תל אביב, בניצחון 5–2 על הפועל עכו. ב-5 בנובמבר 2017 הבקיע את השער הראשון  שלו בקריירה, בניצחון 1–0 על הפועל רעננה. שיחק בסה"כ 2 עונות במכבי תל אביב.

ב-31 בינואר 2018 הושאל להפועל רעננה מליגת העל, עד לסיום העונה, וב-3 בפברואר שיחק את המשחק הראשון  שלו במועדון, כשנכנס כמחליף בהפסד 0–1 להפועל עכו. כעבור ארבעה ימים כבש את שערו הראשון במדי הפועל רעננה, במשחק מול מ.ס. אשדוד בגביע המדינה. בליגה כבש שער אחד בעשר הופעות עד תום עונת 2017/2018, ובסופה הוארכה השאלתו בעונה נוספת.

בעונת 2018/2019 כבש דסה שלושה שערים ב-24 הופעות בליגת העל, ובסופה חתם על חוזה חדש לארבע שנים נוספות בהפועל רעננה.

ב-14 באוגוסט 2020 חתם לעונה אחת בהפועל כפר סבא מליגת העל, עם אופציה לעונה נוספת.

ב-24 ביולי 2021 חתם במועדון ארוקה מליגת העל הפורטוגלית, ושיחק ארבע פעמים  בליגה ובנוסף גם משחק אחד בגביע הליגה הפורטוגלית.

ב-28 בספטמבר  חזר לישראל, וחתם בהפועל רמת-גן גבעתיים מהליגה הלאומית.

ב-27 בספטמבר 2023 חתם בהפועל עכו מהליגה הלאומית, בא כבש שער אחד בניצחון 1:4 על מכבי יפו.

ב-4 בספטמבר 2024 חתם על חוזה לשנה בהפועל אום אל-פאחם.ב-21 ביולי 2025 חתם במועדון ספורט אשדוד.

ב-11 בפבוראר 2026 חתם בהפועל נוף הגליל מהליגה הלאומית.

## נבחרות ישראל
ב-2015 שיחק בנבחרת נוער ב' עד גיל 18 ושיחק בשלושה משחקים. בשנים 2017–2019 היה שחקן נבחרת הצעירה של ישראל עד גיל 21, שיחק 15 פעמים, בהן כבש שער אחד.

## חיים אישיים
טבעוני משנת 2019.

## תארים
**[[מכבי תל אביב (כדורגל)|מכבי תל אביב]]**
* גביע הטוטו (ליגת העל): 2017/2018

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נס ציונה: כדורגלנים
קטגוריה:כדורגלני מכבי תל אביב
קטגוריה:כדורגלני הפועל רעננה
קטגוריה:כדורגלני הפועל כפר סבא
קטגוריה:כדורגלני ארוקה
קטגוריה:כדורגלני הפועל רמת גן
קטגוריה:כדורגלני הפועל עכו
קטגוריה:כדורגלנים ישראלים בפורטוגל
קטגוריה:ישראלים שנולדו ב-1998
יחסי מוזמביק–שווייץ

**יחסי מוזמביק–שווייץ** הם היחסים הדיפלומטיים הרשמיים שבין **[[מוזמביק|רפובליקת מוזמביק]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת מוזמביק לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים שבין רפובליקת מוזמביק לקונפדרציה השווייצרית הם יחסים חמים וידידותיים, הנובעים מהיותה של מוזמביק מדינה מועדפת של שווייץ לשיתופי פעולה.

ב-30 באוקטובר 1974, הכירה המועצה הפדרלית של שווייץ בעצמאותה של מוזמביק, שהוכרזה באופן רשמי רק ב-24 ביוני 1975. ב-1977 פתחה שווייץ שגרירות במפוטו. שיתוף הפעולה הבילטרלי שמתקיים בין שתי המדינות החל בשנת 1979.

שורשי שיתוף הפעולה של שווייץ עם מוזמביק נעוצים בשנות השמונים של המאה התשע עשרה, כאשר המיסיון השווייצרי במדינה נוסד. המיסיונרים השווייצרים זכו להכרה רחבה במוזמביק, הודות לעבודתם למען שיפור איכות החיים במדינה. המיסיונרים בנו בתי חולים, בתי ספר מקומיים (דבר שהוביל למחלוקת ומתיחות עם פורטוגל. נשיא הארגון לשחרור מוזמביק, אדוארדו מונדלאנה, למד בבית ספר שייסדו המיסיונרים השווייצריים במדינה.

בין שתי המדינות מתקיים שיתוף פעולה נרחב למען פיתוחה של מוזמביק. על פי הלשכה השווייצרית המרכזית לסטטיסטיקה, בסוף שנת 2019 התגוררו במוזמביק מאה ארבעים ותשעה אזרחים שווייצרים.

## נציגויות דיפלומטיות
* מוזמביק אינה מיוצגת בשווייץ בדרג השגרירות. מוזמביק מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת במוזמביק בדרג השגרירות באמצעות שגרירות רשמית שהיא מחזיקה במפוטו, בירת המדינה.

## קישורים חיצוניים

* Bilateral relations Switzerland–Mozambique, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מבצע קיילה מולר

[ממוזער|נשיא ארצות הברית [דונלד טראמפ ביחד עם פקידי ממשל אזרחיים וצבאיים בחדר המצב הבית הלבן, צופה בשידור חי של הפשיטה]]
**מבצע קיילה מולר** היה מבצע צבאי של כוחות אמריקאים ללכידת מנהיג ארגון הטרור דאעש אבו בכר אל-בגדאדי. אל-בגדאדי נהרג כשפוצץ אפוד נפץ כדי להתחמק מלכידתו. שם הקוד שניתן למבצע היה "קיילה מולר", על שמה של עובדת הומניטרית אמריקאית שנחטפה, עונתה ועברה התעללות מינית על ידי פעילי דאעש ובין היתר על ידי בגדאדי עצמו.

## הפשיטה
ב־26 באוקטובר 2019 ניהל כוח דלתא פשיטה במחוז אידליב שבסוריה, סמוך לגבול טורקיה-סוריה, כדי לתפוס את אל-בגדאדי. אל-בגדאדי התאבד במהלך הפשיטה בהפעלה עצמית של אפוד נפץ, לאחר שאוגף על ידי חיילי כוח דלתא לתוך מנהרה מתחת למתחם בו שהה באותה עת. בנוסף אליו נהרגו שלושת ילדיו הצעירים בעת שבגדאדי הפעיל את אפוד הנפץ. מותו אושר מאוחר יותר על ידי בדיקת DNA. 

הפשיטה התרחשה לאחר מאמצי מודיעין של האגף לפעולות מיוחדות במטרה לתפוס את אל-בגדאדי. הכוחות הסוריים הדמוקרטיים סיפקו תמיכה ישירה ורחבה במבצע. הניו יורק טיימס דיווח כי ה-CIA השיג את המודיעין על מקום מחבואו של בגדאדי לאחר מעצרם של אשתו של בגדאדי ושליח.
על פי הדיווחים, שמונה מסוקים (רובם מסוג בואינג CH-47 צ'ינוק) הנושאים את חיילי כוח דלתא ביצעו את הפשיטה. החיילים נתקלו באש ברגע הגעתם למתחם בו שהה בגדאדי. הם נחתו סמוך למתחם ולאחר מכן פרצו את חומות המתחם. בגדאדי הפעיל אפוד נפץ לאחר שחיילי הכוחות המיוחדים הניסו אותו אל תוך מנהרה, וכך התאבד והרג את שלושת ילדיו. המבצע ארך שעתיים, ומיד אחריו נעשתה בדיקת DNA כדי לוודא את זהותו של בגדאדי.

המבצע נקרא על שם קיילה מולר פעילת זכויות אדם אמריקאית שנאנסה ונרצחה על ידי אל-בגדאדי לאחר שנתפסה בידי מחבלי דאעש.

## ראו גם
* מבצע חנית נפטון
* קונאן, כלב קרבי בכוח דלתא של צבא ארצות הברית

## קישורים חיצוניים

* הצהרת נשיא ארצות הברית על מותו של אבו בכר gov, 27 באוקטובר 2019
* 
* 

## הערות שוליים

קטגוריה:המלחמה העולמית בטרור
קטגוריה:מלחמת האזרחים בסוריה
קטגוריה:מבצע נחישות טבועה
קטגוריה:קרבות המדינה האסלאמית
קטגוריה:2019: סכסוכים
קיילה מולר
קטגוריה:נשיאות דונלד טראמפ הראשונה
קטגוריה:2019 בסוריה
עירוניות נוף

**עִירו֗נִיוּת נוף** (נקרא גם בשם: **אדריכלות הנוף העירוני**, באנגלית: **Landscape Urbanism**) היא תאוריה חדשה בתחום של תכנון ערים ואזורים שהופיעה לראשונה בסוף המאה ה-20 הטוענת כי הדרך הטובה ביותר לארגן ערים היא באמצעות עיצוב הנוף של העיר ולא תכנון הבניינים שלה. הביטוי **עירוניות נוף** הופיע לראשונה באמצע שנות ה-90. מאז ביטוי זה קיבל שימושים רבים ושונים אך לרוב הוא מצוטט כתגובה פוסט-מודרניסטית או פוסט-פוסט-מודרניסטית לכישלונות של "**[[עירוניות מתחדשת]] (New Urbanism)**".

ההתרחקות מהחזונות והדרישות המקיפות נושא זה כגון: "אדריכלות מודרנית ו-תכנון עירוני". ביטוי הופיע לראשונה ביצירתו של "פיטר קונולי" סטודנט לתואר שני בעיצוב עירוני מ-אוסטרליה. בשנת 1994 קונולי השתמש לראשונה בביטוי בכותרת להצעתו לתואר שני בעיצוב אורבני באוניברסיטת RMIT במלבורן בו הוא הציע כי שפה של עירוניות נוף 'בקושי קיימת וצריכה להתבטא, וכי עירוניות קיימות היא מוגבלות בחקירת הנוף. הוא גם השתמש במונח "נוף כעירוניות" במאמרו: "101 רעיונות על פארקים גדולים" בשנה זו.

## הביאנלה לאדריכלות הנוף העירוני - בת ים

בשנת 2008 נערכה לראשונה בעולם הביאנלה הראשונה שעסקה בנושא זו כדי להביא לידי עירוניות מתחדשת בעיר: בת-ים.

## ראו גם
* עיצוב עירוני
* אדריכלות נוף

## קישורים חיצוניים

*  תיאוריות ב"עירוניות נוף ו-עיצוב עירוני" באתר  gardenvisit
* הביאנלה לאדריכלות הנוף העירוני - בת ים (2008)

קטגוריה:עיצוב נוף
קטגוריה:עיצוב עירוני
קטגוריה:תכנון עירוני
קטגוריה:מדעי העיר והאזור
סובארו פלאו

**סובארו פלאו** (ביפנית: **プレオ**, באנגלית: **Subaru Pleo**) היא מכונית סופרמיני, שהוגדרה בקטגוריית כלי הרכב ביפן "Kei car"  מתוצרת יצרן הרכב היפני סובארו אשר יוצרה בין השנים 1998–2010 (דור ראשון), ומיוצרת משנת 2010 ועד היום (דור שני) על ידי יצרנית הרכב היפנית דייהטסו ב-יפן (קרוי: "Daihatsu Mira").

יצרנית הרכב סובארו היא חברת בת של התאגיד הרב-לאומי היפני **Subaru Corporation**  (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: **富士重工業株式会社**).
## תצורות
* 5 דלתות - מיקרוואן (דור ראשון)
* 3-5 דלתות האצ'בק (דור שני)

## דור ראשון (1998-2010)

* 4-5 נוסעים
* מנוע קדמי - רוחבי
* מנוע בנזין
* סוגי הנעה: הנעה קדמית, הנעה כפולה 4x4
* קיבולת מכל דלק - 32 ליטר
* צבעים חיצוניים: שחור, כחול, אפור, אדום, כסוף, לבן, צהוב
### דגמים דור ראשון
* "Nesta" - דגם רטרו, שווק מיולי 1999
* "LS" - דגם ספורטיבי, שווק מאוקטובר 1999
* "Le" - שווק מדצמבר 1999
* "G Edition" מדגם "Nesta", שווק ממאי 2000
* "Pleo Nicot", שווק מדצמבר 2000
* "RS", שווק ממאי 2001, באוקטובר 2001 יוצרה סדרה נוספת מדגם "RS"
* "L Plus Package", שווק מינואר 2002
* "F Special", שווק מינואר 2002
* "RS Limited II", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "LS Limited", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "F Limited", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "FS Limited", שווק ממאי 2003
* "FS Special", שווק ממאי 2003
* "L Special", שווק ממאי 2003
* "Nesta GS Special", שווק ממאי 2003
* "RS Limited" - מתיחת פנים לדגם ביולי 2003
* "LS Limited" - מתיחת פנים לדגם ביולי 2003
* "L Special Color Selection" - שווק מאמצע 2003
* "R2" - שווק מדצמבר 2003

## תמונות

קובץ: Subaru Pleo Nicot 001.JPG| "סובארו פלאו" דגם "Nicot", דור ראשון
קובץ: Subaru Pleo 003.JPG| "סובארו פלאו", דור ראשון
קובץ: Subaru Pleo 004.JPG| "סובארו פלאו", דור ראשון
קובץ: Subaru Pleo Nesta 001.JPG| "סובארו פלאו" דגם "Nesta" (מכונית רטרו), דור ראשון
קובץ: Subaru Pleo Nesta 002.JPG| "סובארו פלאו" דגם "Nesta" (מכונית רטרו), דור ראשון



קובץ: Subaru Pleo Custom R AWD.JPG| "סובארו פלאו" דגם "Custom R", דור שני
קובץ: 2nd Subaru Pleo Van 2.jpg| "סובארו פלאו", 3 דלתות דור שני
קובץ:Subaru Pleo Custom R AWD Interior.jpg | "סובארו פלאו" דגם "Custom R", דור שני - מבט לתא הנהג ולוח מחוונים


## ראו גם
* סובארו
* סובארו R-2
* סובארו R2

## קישורים חיצוניים

* 

## הערות שוליים

קטגוריה:מכוניות סופרמיני
R2
קטגוריה:דגמי מכוניות שהושקו ב-1998
קטגוריה:דגמי מכוניות שהושקו ב-2010
קטגוריה:כלי רכב יפניים
קטגוריה:כלי רכב מסוג קיי
יחסי הרפובליקה המרכז-אפריקאית – שווייץ

**יחסי הרפובליקה המרכז-אפריקאית–שווייץ** הם היחסים הדיפלומטיים הרשמיים שבין **[[הרפובליקה המרכז-אפריקאית]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה המרכז-אפריקאית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים שבין הרפובליקה המרכז-אפריקאית לבין הקונפדרציה השווייצרית היו יחסים חלשים למשך זמן רב, אך תמיד התקיים בהם שיתוף פעולה מסוג כלשהו.

המועצה הפדרלית של שווייץ הכירה בעצמאותה של הרפובליקה המרכז-אפריקאית ב-13 באוגוסט 1960, וכוננה עמה יחסים דיפלומטיים רשמיים בשנת 1964. בשנת 1973, שתי המדינות חתמו על הסכמים בילטרליים בנושאים: תחבורה אווירית, מסחר, הגנה וקידום הדדי של השקעות. למרות זאת, היחסים שבין שתי המדינות נותרו חלשים.

שווייץ מספקת לרפובליקה המרכז-אפריקאית תמיכה דרך ארגונים בינלאומיים; האומות המאוחדות, יוניצ"ף וכו'. בנוסף, מתקיים גם קשר בין הרפובליקה המרכז-אפריקאית לשווייץ דרך ארגונים לא ממשלתיים.

שווייץ הציעה לרפובליקה המרכז-אפריקאית עזרה בגישור בין האזרחים, אשר היו מצויים במתח כבד, בשנת 2008.

## שווייצרים ברפובליקה המרכז-אפריקאית
על פי הלשכה השווייצרית המרכזית לסטטיסטיקה, ב-1 בינואר 2016 התגוררו ברפובליקה המרכז-אפריקאית אחד עשר שווייצרים. השווייצרים חיים ברפובליקה המרכז-אפריקאית במסגרת קהילתית והם בחלקם מיסיונרים ובחלקם תורמים למדינה בסיוע הומניטרי.

## נציגויות דיפלומטיות
* שווייץ אינה מיוצגת ברפובליקה המרכז-אפריקאית בדרג השגרירות. שווייץ מיוצגת ברפובליקה המרכז-אפריקאית בדרג הקונסולרי באמצעות קונסוליה רשמית שהיא מחזיקה בבנגי, בירת המדינה.
* הרפובליקה המרכז-אפריקאית אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* Bilateral relations Switzerland–Central African Republic, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יוסף יהודה חכים

שמאל|220px|ממוזער| שלט בכניסה למערת הקבורה שבה קבור הרב חכים
הרב **יוסף יהודה (יאודה) חכים** (ה'תק"ף, 1820 - י"ח בכסלו ה'תרנ"ז, 23 בנובמבר 1896) היה רב ומקובל, שכיהן במשרת החכם באשי של איזמיר לתקופה קצרה ולאחר מכן היה חכם באשי בצפת ורבה הראשי של העדה הספרדית בעיר.

## תולדות חייו
נולד בשנת ה'תק"ף (1820) בטורקיה. הרב חיים פלאג'י מינה אותו ליורשו במשרת החכם באשי של איזמיר, ואכן בשנת ה'תרכ"ח (1868), לאחר פטירת הרב פלאג'י הוא התמנה לתפקיד, מינוי שהוכר על ידי הסולטאן אבדילאזיז. אולם, הרב חכים פרש מתפקידו זמן קצר לאחר מכן, משום שהתנגד לשורת רפורמות בהנהגת הקהילה שביקש לבצע מושל המחוז ביד אחת עם ראשי הקהילה, בהם הכנסת לימודי שפות לבתי הספר היהודיים. הוא עלה עם משפחתו לארץ ישראל, והתיישב בצפת. על פי המסופר, בתחילה התבודד במרתף בית הכנסת בנאה ועסק בתורה, ובהמשך התמנה לרב ראשי של העדה הספרדית וחכם באשי, עד לפטירתו בי"ח בכסלו ה'תרנ"ז, 23 בנובמבר 1896. נקבר בבית הקברות היהודי העתיק בצפת, במערת רבי משה אלשיך.

## משפחתו
נשא את גרסיא. בסמיכות לקברו בצפת נתגלתה מצבה של אישה בשם גרסיא, אשר תוארה כ"רבנית" ו"מסתופפת בצל הרב". משפחת חכים זיהתה אותה עם גרסיא חכים, ואף ציינה זאת במצבה חדשה שהקימה לצד המצבה הקדומה. אמנם, ניתוח פלאוגרפי של הכיתוב שעל גבי המצבה וכן מיקומו של הקבר בבית העלמין מלמדים כי המצבה קדומה יותר, ככל הנראה מהמאה ה-16. לאור זאת, מספר חוקרים הציעו שזו מצבתה של אשת הרב יוסף מטראני, שנטמן בסמוך.

בנו רבי שלמה, שכיהן בחייו כדיין בבית הדין בצפת, התמנה לממלא מקומו. נהרג בתאונת רכבת במצרים בשנת 1907.

## לקריאה נוספת
* שמעון ואנונו, **אנציקלופדיה לחכמי טורקיה**, ירושלים, ה'תשס"ו, עמ' 327–328.

## קישורים חיצוניים
* עמנואל פדהצור, אחרי 120 שנה. ההספד על החכם באשי יוסף יהודה חכים. ועל ימים אחרים בצפת
* ענת קורול-גורדון, כאן סקרנים - תעלומת האישה מצפת, סרטון על קברה של גרסיא בצפת.

## הערות שוליים

קטגוריה:רבנים טורקים
קטגוריה:צפת: רבנים ראשיים
קטגוריה:אנשי עליות קדומות לארץ ישראל
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:נושאי משרת חכם באשי
קטגוריה:יהודים הקבורים בבית הקברות בצפת
קטגוריה:רבנים ספרדיים
קטגוריה:רבנים ארץ-ישראלים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1820
קטגוריה:ארץ-ישראלים שנפטרו ב-1896
יחסי ניז'ר–שווייץ

**יחסי ניז'ר–שווייץ** הם היחסים הדיפלומטיים הרשמיים שבין **[[ניז'ר|הרפובליקה של ניז'ר]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של ניז'ר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה של ניז'ר לבין הקונפדרציה השווייצרית הם יחסים דיפלומטיים חמים, עקב היותה של ניז'ר מדינה מועדפת של שווייץ לשיתוף פעולה בקידום ההתפתחות של המדינה.

שווייץ הכירה בעצמאותה של ניז'ר ב-1960 וכוננה עמה יחסים דיפלומטיים רשמיים כבר באותה העת. אף על פי שנחתמו בין שתי המדינות הסכמים שונים בנושאים: מסחר, הגנה על השקעות ושיתוף פעולה טכנולוגי בין השנים 1962–1978, שווי הסחר שבין שתי המדינות נשאר נמוך לאורך השנים.

שווייץ תומכת בניז'ר מבחינה הומניטרית ומשקיעה כ-25 מיליון פרנקים שווייצריים מדי שנה על מנת לזרז ולקדם את התפתחותה של המדינה.

על פי הלשכה השווייצרית המרכזית לסטטיסטיקה, בסוף שנת 2015 התגוררו בניז'ר שלושים ותשעה אזרחים שווייצרים.

## נציגויות דיפלומטיות
* שווייץ אינה מיוצגת בניז'ר, הן בדרג השגרירות והן בדרג הקונסולרי. שווייץ מיוצגת בניז'ר באמצעות משרד ייצוגי שהיא מחזיקה בניאמיי, בירת המדינה.
* ניז'ר אינה מיוצגת בשווייץ בדרג השגרירות. ניז'ר מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

## קישורים חיצוניים
* Bilateral relations Switzerland–Niger, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מקסיקו–פרגוואי

**יחסי מקסיקו–פרגוואי** הם היחסים הדיפלומטיים הרשמיים שבין **[[מקסיקו|המדינות המקסיקניות המאוחדת]]** לבין **[[פרגוואי|הרפובליקה של פרגוואי]]**. שתי המדינות הן חברות מלאות בקהילה של מדינות אמריקה הלטינית והקריביים, בארגון מדינות אמריקה ובאו"ם.

## היסטוריה
מבחינה היסטורית, שתי המדינות היו חלק מהאימפריה הספרדית עד תחילת המאה ה-19. מקסיקו הייתה חלק ממלכות המשנה של ספרד החדשה ואילו פרגוואי הייתה חלק ממלכות המשנה של ריו דה לה פלטה.

בשנת 1831, מקסיקו ופרגוואי כוננו יחסים דיפלומטיים. באותה שנה, מקסיקו הסמיכה שגרירות שאינה תושבת לפרגוואי, משגרירותה בבואנוס איירס, ארגנטינה.

בשנת 1901 ייסדה פרגוואי נציגות דיפלומטית במקסיקו סיטי, ומקסיקו עשתה זאת שלוש שנים אחר כך בשנת 1904. בשנת 1943, שתי המשלחות הדיפלומטיות הועלו לדרגת שגרירויות.

במהלך נשיאותו של אלפרדו סטרסנר בפרגוואי, מקסיקו קיימה יחסים דיפלומטיים עם פרגוואי, למרות גינוי בינלאומי על ממשלת פרגוואי. מקסיקו יישמה את מדיניות החוץ שלה המכונה "תורת אסטרדה".

כמה שנים לאחר הדחתו של הנשיא אלפרדו סטרסנר מהשלטון; בשנת 1992, נשיא מקסיקו, קרלוס סלינס, ערך ביקור ממלכתי בפרגוואי, והפך לראש המדינה המקסיקני הראשון שביקר בפרגוואי. בשנת 1997 ערך גם נשיא פרגוואי, חואן קרלוס וסמוסי, ביקור ממלכתי במקסיקו. בשנת 2016 חגגו שתי המדינות 185 שנה של יחסים דיפלומטיים.

## ביקורים רמי דרג
[שמאל|ממוזער| [נשיא פרגוואי הוראסיו קארטס, שנכח בפסגה האיברו-אמריקאית בווראקרוס, מקסיקו; 2014]]
**ביקורים נשיאותיים ממקסיקו לפרגוואי** 
* הנשיא קרלוס סלינס (1992)
* הנשיא ארנסטו סדייו (1997)
* הנשיא ויסנטה פוקס (2004)
* הנשיא פליפה קלדרון (2011)
* הנשיא אנריקה פניה נייטו (2018)

**ביקורי נשיאות מפרגוואי למקסיקו**   
* הנשיא אנדרס רודריגס (1991)
* הנשיא חואן קרלוס וסמוסי (1997)
* הנשיא ניקנור דוארטה פרוטוס (2004, 2005)
* הנשיא פרננדו לוגו (2008, 2010)
* הנשיא הוראסיו קארטס (2014, 2015)

## הסכמים בילטרליים
שתי המדינות חתמו על כמה הסכמים דו צדדיים, כמו הסכם תרבות; הסכם שיתוף פעולה בין בנקומקסט לבין המינהל הכללי של פרגוואי לקידום יצוא והשקעות; הסכם לשיתוף פעולה במאבק בסחר אסור והתעללות בסמים נרקוטיים, חומרים פסיכוטרופיים, בקרה על מקדימים כימיים ופשעים קשורים; שיתוף פעולה אקדמי בין שני משרדי החוץ; הסכם למתן הדדיות של היתרי עבודה לטובת בני זוג וילדים קטינים של בעלי תפקידים דיפלומטיים או קונסולריים מכובדים והסכם לשיתוף פעולה מדעי וטכני בענייני בריאות בין המכון המקסיקני לביטוח לאומי ושירותים לעובדי מדינה והמשרד הפרגוואי לבריאות הציבור והרווחה.

## סחר
בשנת 2018 הסתכם הסחר הדו-כיווני בין שתי המדינות בכ-166 מיליון דולר. הייצוא העיקרי של מקסיקו לפרגוואי כולל: טרקטורים, חלקי רכב, בירה, טקילה, מלט ומכונות. הייצוא העיקרי של פרגוואי למקסיקו כולל: שמן טונג, סוכר, קסבה, פירות וטקסטיל. מאז 2013, שתי המדינות מנהלות משא ומתן על הסכם סחר חופשי זו עם זו. החברה הרב-לאומית מקסיקנית "גרופו בימבו" פועלת בפרגוואי.

## נציגויות דיפלומטיות
ממוזער| שגרירות פרגוואי במקסיקו סיטי
* מקסיקו מיוצגת בפרגוואי בדרג השגרירות באמצעות שגרירות רשמית שהיא מחזיקה באסונסיון, בירת המדינה. 
* פרגוואי מיוצגת במקסיקו בדרג השגרירות באמצעות שגרירות רשמית שהיא מחזיקה במקסיקו סיטי, בירת המדינה. 

## קישורים חיצוניים

## הערות שוליים

מקסיקו
פרגוואי
מלחמת הסמים בפיליפינים

**מלחמת הסמים בפיליפינים** היא מלחמת סמים אשר החלה תחת כהונתו של הנשיא הפיליפיני רודריגו דוטרטה עם עלייתו לשלטון ביולי 2016. בתוך מספר שבועות בלבד מאז תחילתה נהרגו כאלפיים איש ובתוך מספר חודשים מספרם כבר עלה על 3.5 אלף איש. עד אוגוסט 2016, לפי רשויות המדינה, כ-600,000 סוחרי סמים נכנעו לרשויות אכיפת החוק כדי לא להיהרג במהלך הקמפיין נגד הסמים של הממשלה.

על פי התקשורת המערבית, המשטרה ו"מיליציות עממיות" מענישות סוחרי סמים באופן יזום מבלי לפתוח בהליכי משפט. על פעולות הרשויות בפיליפינים נמתחה ביקורת חריפה מצד האומות המאוחדות, ארצות הברית והאיחוד האירופי בגין הפרות זכויות אדם. בתגובה, הנשיא הפיליפיני, רודריגו דוטרטה, יצא בהצהרות קשות על האו"ם, ארצות הברית והאיחוד האירופי ודחק בהם שלא להתערב בעניינים הפנימיים של ארצו ואיים לעזוב את האו"ם. על רקע ההידרדרות החדה ביחסים עם המערב, החליט דוטרטה לשנות את סדרי העדיפויות של מדיניות החוץ של הפיליפינים, תוך שהוא פונה במסלול התקרבות לרוסיה וסין.

נכון ל-30 במרץ 2022, מתו כ-6,229 סוחרי סמים ואנשי פשע ונכון ל-9 בינואר, מתו 114 אנשי שיטור וצבא.

## רקע
### המצב באזור
במדינות רבות באזור הפסיפי של אסיה יש חוקי סמים קשוחים. במיוחד נקבע עונש מוות בגין סחר בסמים באינדונזיה, סין, וייטנאם, סינגפור, מלזיה ותאילנד. בתקופות שונות נערכו במדינות אלה מבצעים גדולים למלחמה בסמים. בעיקר החל משנות ה-80. במאה ה-20 גל של הוצאות להורג מחוץ לחוק של חשודים בסחר בסמים שטף את אינדונזיה, כאשר אלפי אנשים נהרגו בשנתיים - משנת 1983 עד 1985. בשנת 2003 נהרגו בתאילנד 1,200 בני אדם במהלך חודש אחד של מבצע נגד הסמים, 13,000 נעצרו ועוד 36,000 נכנעו למשטרה.

### מצב הסמים בפיליפינים
בשנת 2002 נשיאת הפיליפינים גלוריה ארויו חתמה על חוק על עונש מחמיר על מנהיגי הסחר בסמים, והטילה עונש מוות בגין החזקת 10 גרם הרואין או 50 גרם מתאמפטמין. בעבר הוטל עונש מוות בגין אחסון של למעלה מ-200 גרם מתאמפטמין ו-40 גרם הרואין. חוק זה היה חלק מקמפיין ממשלתי להביס את עסק הסמים הצומח במדינה, בניסיון להפוך את הפיליפינים למרכז הפצת סמים אזורי. בשנת 2006 בוטל עונש המוות בפיליפינים.

בשנת 2014, מכל הסמים שנתפסו במדינה, 8.9% היו קנאביס, ו-89% היו מתאמפטמינים. בגלל הפופולריות שלו בקרב תושבי הפיליפינים, הם "שאבו" - סוג מקומי של מתאמפטמין - המכונה "התרופה הפיליפינית". בתחילה הוא יוצר רק בפיליפינים ובאינדונזיה, אך עם הזמן התרחבה הגאוגרפיה של התפשטות התרופה והגיעה לאיראן ולאירופה. בשנים 2009 - 2014 היו הפיליפינים בין חמש המדינות בהן הועבר קוקאין מאמריקה הלטינית.

על פי כמה הערכות, עד 2016 היו בפיליפינים כ-3 מיליון מכורים לסמים, ובאזורים עניים עד 35% מהאוכלוסייה הייתה תלויה בסמים. במקביל, עלות מתאמפטמין בשוק השחור ירדה ל-22 דולר לגרם. כך התרופה הפכה נגישה יותר לקהל הרחב.

## הקמפיין נגד הסמים של רודריגו דוטרטה
הפוליטיקאי הפיליפיני רודריגו דוטרטה החל במאבק בסחר בסמים כראש עיריית דבאו. במשך 22 שנים בתפקיד זה, לדוטרטה היה דימוי של לוחם בפשע מאורגן וסחר בסמים. במהלך עבודתו כראש העיר נהרגו יותר מאלף בני אדם שלדברי המשטרה היו קשורים לעולם הפשע. על שיטותיו למאבק בפשע, קיבל דוטרטה את הכינוי "המעניש".

## ראו גם
* המלחמה בסמים (ארצות הברית)
* מלחמת הסמים במקסיקו

## קישורים חיצוניים

## הערות שוליים

קטגוריה:סחר בסמים
קטגוריה:הפיליפינים: היסטוריה
קטגוריה:מלחמות הפיליפינים
קטגוריה:פשע בפיליפינים
חצי האי ל'ין

**חצי האי ל'ין** (בוולשית: **Penrhyn Llŷn**) הוא חצי אי בגודל של כ-400 קילומטר רבוע השוכן בגוויניד' בקצה הצפון-מערבי של ויילס.

חצי האי יוצא מחופה הצפון-מערבי של ויילס כ-50 ק"מ לכיוון מזרח אל תוך הים האירי, צפונית לחצי האי מצוי האי אנגלסי המופרד משאר ויילס במצר מנאי (שמהווה המשך לחוף הצפוני של חצי האי).

רצועת החוף לאורך חצי האי ל'ין הוגדרה כאזור יופי טבעי יוצא דופן.

## קישורים חיצוניים

* עמוד למבקרים בחצי האי באתר התיירות של שמורת סנודוניה.
* מדריך למבקרים בחצי האי באתר הגארדיאן.
* עמוד אודות אזור היופי הטבעי ל'ין באתר 'Visit Wales'.

*
קטגוריה:אזורי יופי טבעי יוצא דופן